Me!

«Me!» («Ես!», ոճավորվում է որպես ME!)՝ 
ամերիկացի երգչուհի Թեյլոր Սվիֆթի երգը` Բրենդոն Ուրիի մասնակցությամբ, որը թողարկվել է 2019 թվականի ապրիլի 26-ին Republic Records լեյբլում՝ որպես երգչուհու առաջիկա յոթերորդ ստուդիական ալբոմի լիդ սինգլ։ Սինգլը պրոդյուսավորել է նորզելանդական երաժիշտ Ջոել Լիթլը և Սվիֆթը։


== Պատմություն ==
2019 թվականի ապրիլի 13-ին Սվիֆթի կայքում հայտնվեց ժամանակային հետադարձ 13 օրյա հաշվարկով նյութ (ենթադրաբար՝ նոր երաժշտության թողարկման ամսաթվերը)։
Ապրիլի 25-ին տարբեր լրատվական գործակալություններ հաղորդել են, որ Թենեսի նահանգի Նաշվիլում գտնվող Գալչ շրջանում հայտնվել է թիթեռի հսկայական պատկեր, որը գրել է փողոցային նկարչուհի Քելսի Մոնթեգյուն (Kelsey Montague), դա կապված էր ապրիլի 26-ին Թեյլոր Սվիֆթի նոր երաժշտական թողարկման հետ։ Մոնթեգյուն WKRN ռադիոկայանին պատմել է, որ որմնանկարը ABC-ի, NFL 2019-ի Espni-ի համար է։ Սվիֆթը ավելի ուշ իր Ինստագրամյան էջում հայտնել է, որ նա հատուկ պատվիրել է այս որմնանկարը և դա իր նոր երաժշտության մի մասն է։ Ապրիլի 25-ին երգչուհին հայտնվել և լուսանկարվել է որմնանկարի մոտ հավաքված երկրպագուների հետ՝ նրանց ասելով, որ այդ գիշեր նրանք պետք է դիտեն ABC հեռուստաալիքը, որպեսզի ավելի շատ ինֆորմացիա ստանան։ Սվիֆթը նաև այդ մասին պատմել է հեռուստատեսությունում՝ պատասխանելով լրագրողուհի և հեռուստահաղորդավար Ռոբին Ռոբերթսի հարցերին։ Այս հարցազրույցի ընթացքում, նա հաստատել է նոր երգի անվանումը և մասնակցել է ռեկորդային Բրենդոն Ուրի ձայնագրությանը (Panic! At the Disco խմբի վոկալիստ), ինչպես նաև հաղորդել Է, որ երգի և երաժշտական տեսահոլովակի պրեմիերան տեղի կունենա կեսգիշերին։


== Արձագանքներ ==
Կոմպոզիցիան ստացել է երաժշտական փորձագետների և մեկնաբանների խառը և բևեռացված արձագանքներ։
Ավելի դրական հանդես են եկել Քրիս Ուիլմանը Variety ամսագրից, Ռոբ Շեֆիլդը Rolling Stone ամսագրից, Ռոբ Հարվիլան The Ringer ցանցային հրատարակությունից, Jason Lipshutz-ը Billboard ամսագրից, Հյու Մաքինթայրը Forbes ամսագրից, Էրին Վանդերհուֆը Vanity Fair ամսագրից, Ռոյզին Օ'Քոնորը The Independent թերթից։
Չափավոր և քննադատական արձագանքներ են տվել Սփենսեր Քորնաբերը The Atlantic հրատարակությունից («երգում գրեթե չկան տարրեր, որոնք ժամանակին Սվիֆթին հետաքրքիր էին դարձնում»), Anna Gaca-ն Pitchfork կայքից («դժվար չէ գրել ավելի լավ երգ, քան այս երգը, իսկ այստեղ ցուցադրված են Սվիֆթի աշխատանքի ամենավատ և ամենաթույլ կողմերը»),, Ռիան Դեյլին NME ամսագրից, Միքայել Վուդը Los Angeles Times թերթից («նրա ամենաթույլ լիրիկան ամբողջ պատմության մեջ»), Կառլ Ուիլսոնը Slate ամսագրից (ինչ-որ բան համբույրներով և դիմահարդարմամբ «դեռահաս մյուզիքլից»), Քեյթը ՍոլոմոնըThe Daily Telegraph թերթից, Ալիսա Ուեբ-Լիդալը և Մեթյու Մաքոլին The Spinoff ամսագրից, Ալեքսանդր Պոլարդը The Independent թերթից։


== Առևտրային հաջողություն ==
ԱՄՆ-ում Me! երգը զբաղեցրել է Billboard Hot 100 հիթ շքերթի 100-ում, որը հիմնված է միայն 36,9 մլն լսարանով ռադիոեթերի առաջին երեք օրերի տվյալների վրա։ Սա Սվիֆթի 78-րդ երգն է, որը հայտնվել է Hot 100-ի լավագույն հարյուրյակում։
2019 թվականի մայիսի 11-ին երգը հիթ շքերթում 100-րդից միանգամից երկրորդ տեղն Է բարձրացել (100→2), ինչը բացարձակ ռեկորդ է դարձել Hot 100-ի 60-ամյա պատմության ընթացքում։ Երգը նաև առաջին հորիզոնականում է հայտնվել Digital Song Sales թվային չարթում՝ վաճառված 193,000 ներբեռնումների տպաքանակով։ Սա լավագույն արդյունքն է Թեյլորի Look What You Made Me Do սինգլից հետո, որի առաջին շաբաթվա տպաքանակը կազմում էր 353,000 ներբեռնում։ Սա Սվիֆթի 23-րդ երգն է, որը հայտնվել է լավագույն ամերիկյան թոփ 10-ում, իսկ երգչուհին այժմ 12-րդ տեղն է կիսում այդ ցուցանիշը բոլոր կատարողների հետ։ 
Whitney Houston-ը, Paul McCartney-ը (սոլո և Wings խմբի հետ միասին) և The Rolling Stones-ը նույնպես ունեն 23-ական հիթեր լավագույն տասնյակում (առաջատարը Մադոննան է թոփ 10-ում 38-ով, ապա The Beatles-ը 34-ով և ռեփեր Դրեյքը 33 հիթերով)։
Մեծ Բրիտանիայում Me! սինգլը բրիտանական հիթ շքերթում զբաղեցրել է երրորդ հորիզոնականը՝ զիջելով միայն Old Town Road-ին (Lil Nas X-ի Billy Ray Cyrus-ի մասնակցությամբ) և անգլիացի ռեփեր Stormzy-ի «Vossi Bop» հիթին։


== Երաժշտական տեսահոլովակ ==
2019 թվականի ապրիլի 26-ին տեղի ունեցավ «Me!» սինգլի համաշխարհային պրեմիերան Յություբում։ Տեսանյութը նկարահանվել է ռեժիսոր Դեյվիդ Մեյերսի և Սվիֆթի կողմից։ Տեսահոլովակը դիտումների թվով գերազանցել Է Յություբի ռեկորդը՝ առաջին 24 ժամվա ընթացքում երգչուհիների մասնակցությամբ տեսանյութի համար (ինչպես նաև զբաղեցրել է երրորդ տեղը)՝ հավաքելով 56,9 միլիոն դիտում (այլ տվյալներով՝ 65,2 միլիոն)։
Տեսանյութը նաև գերազանցել Է Յություբի ռեկորդը՝ 100 միլիոն դիտում գրանցելու արագությամբ՝ 79 ժամում։


== Թրեքների ցանկ ==
CD, թվային բեռնում և սթրիմինգ«Me!» — 3:13Վինիլային սինգլներ (7-inch and 12-inch picture disc)«Me!» — 3:13
«Me!» — 3:13CD և թվային բեռնում (Billboard Music Awards live rehearsal audio)«Me!» (Billboard Music Awards live rehearsal audio)Վինիլային սինգլներ (7-inch and 12-inch picture disc) (Billboard Music Awards live rehearsal audio)«Me!» (Billboard Music Awards live rehearsal audio)


== Ձայնագրության մասնակիցներ ==
Tidal-ի տվյալներով


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
 «Me!» (Billboard Music Awards-ում կայացած ներկայացումը/ 01.05.2019) (անգլ.)
 «Me!» (The Voice-ում կայացած ներկայացումը / 21.05.2019) (անգլ.)
 «Me» (պաշտոնական տեսահոլովակ) (անգլ.)
ME! երգի թարգմանությունը